पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़ । पुलिस की विजिलेंस टीम ने मंगलवार शाम हाउसिंग बोर्ड लाइट पॉइंट के पास एक शोरूम के बाहर से मनीमाजरा बिजली विभाग में तैनात जेई जितेंद्र प्रसाद को 5000 रुपए की रिश्वत लेते हुए रंगे हाथों गिरफ्तार किया है। यहां ओल्ड रोपड़ रोड पर गुलशन सन्नी फुटवियर दुकान चलाता है। इसके बिजली मीटर की जांच जेई जितेंद्र प्रसाद ने अप्रैल में की थी।
जांच के दौरान पता चला था कि मीटर के साथ छेड़छाड़ की गई है। इसके चलते गुलशन पर 2 लाख 12 हजार रुपए की पेनल्टी लगाई गई थी। गुलशन ने जितेंद्र से संपर्क कर पेनल्टी की राशि कम कराने का आग्रह किया। जितेंद्र ने गुलशन से कहा कि वह 20 हजार रुपए लेकर पेनल्टी माफ करवा सकता है। दूसरी किस्त लेते हुए जितेंद्र पकड़ा गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn